**Ministru kabineta noteikumu projekta „Noteikumi par atkritumu poligonu pētniecības un attīstības darbību, kas vērsta uz apglabājamā atkritumu apjoma samazināšanu**” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma [41. panta](http://likumi.lv/ta/id/124707-dabas-resursu-nodokla-likums%22%20%5Cl%20%22p7%22%20%5Ct%20%22_blank) 1.3 daļas 1. un 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu apsaimniekošanas likuma (turpmāk – Likuma) 41. panta pirmajā daļā ir noteiktas tarifā par atkritumu apglabāšanu ietvertās izmaksas, kurās saskaņā ar Likuma grozījumiem, kas ir pieņemti Latvijas Republikas Saeimā 2016. gada 8. decembrī un stājās spēkā 2017. gada 1. janvārī, ir paredzēta iespēja iekļaut arī pētniecības un attīstības izmaksas. Atkritumu apglabāšanas tarifā ir nepieciešams iekļaut pētniecības un attīstības izmaksas, kas saistītas ar poligonos apglabājamā atkritumu daudzuma samazināšanu. Saskaņā ar Likuma [41. panta](http://likumi.lv/ta/id/124707-dabas-resursu-nodokla-likums%22%20%5Cl%20%22p7%22%20%5Ct%20%22_blank) 1.3 daļas 1. un 2. punktu ir paredzēts deleģējums izstrādāt noteikumus, ar kuriem Ministru kabinets nosaka:1) attiecībā uz pētniecības un attīstības darbības atbilstību un novērtēšanu un projekta dokumentāciju izvirzāmās prasības, kā arī pētniecības un attīstības izdevumu uzskaites kārtību;2) kārtību, kādā nodrošina pētniecības un attīstības darbības rezultātu publisko pieejamību.Noteikumu projekts tiek izstrādāts ar mērķi veicināt sadzīves atkritumu poligonu īpašniekus vai apsaimniekotājus (turpmāk – pētniecības un attīstības darbības pasūtītājs) veikt pētniecības un attīstības darbības, kuru izmaksas varēs iekļaut atkritumu apglabāšanas tarifā, Likuma 41. Panta (13) noteiktajā kārtībā. Šo darbību rezultātā būs iespējams izstrādāt tehnoloģisku risinājumu, kas ļaus samazināt atkritumu poligonos apglabājamo atkritumu apjomu. Šāda darbība ir nepieciešama, it īpaši ņemot vērā Eiropas Savienības (turpmāk ‑ ES) mērķi līdz 2030. gadam būtiski samazināt apglabājamo atkritumu apjomu. Saskaņā ar *Eurostat* datiem Latvija 2014. gadā apglabāja 70,9 % no radīto atkritumu apjoma (pie vidējā ES 30,8 %), bet pašlaik ES, veicot grozījumus atkritumu apsaimniekošanas direktīvās, apspriež ierobežot atkritumu apglabāšanu 10 % apjomā no radītā atkritumu apjoma. Tādas izmaiņas pieprasa inovatīvas un krasas izmaiņas pastāvošā atkritumu apsaimniekošanas sistēmā.Noteikumu projekts paredz vairākpakāpju pētniecības un attīstības darbības izvērtējumu lai izvairītos no projektu dublēšanas, veicinātu projektu realizāciju, kas var būt pielāgoti arī citiem atkritumu poligoniem, kā arī dodot pašvaldībām, kā poligonu īpašniekiem tiesības izvērtēt un pieņemt lēmumu par projekta rezultātu atbilstību tā izvirzītajiem mērķiem, kā arī par rezultātu ieviešanas nepieciešamību. Saskaņā ar likuma ,,Par uzņēmumu ienākuma nodokli” 1. panta 29. daļu **pētniecība un attīstība** ir radošs darbs, kas sistemātiski tiek veikts, lai palielinātu zināšanu apjomu un izmantotu šīs zināšanas jaunu izstrādņu izveidei un kas atbilst vismaz vienam no šādiem darba veidiem:1) rūpnieciskie pētījumi — plānoti pētījumi vai kritiska izpēte, kuras mērķis ir iegūt jaunas zināšanas un paņēmienus, ko izmantot jaunu produktu (preču vai pakalpojumu), tehnoloģiju izstrādei vai būtiskai esošo produktu vai tehnoloģiju uzlabošanai;2) eksperimentālā izstrādne — zinātnisko atziņu, tehnoloģisko, komerciālo vai citu būtisku zināšanu vai prasmju kombinēšana, modelēšana vai izmantošana, lai radītu jaunus vai būtiski uzlabotus produktus (preces vai pakalpojumus) vai tehnoloģijas, vai darbības, kuru mērķis ir konceptuāli definēt, plānot un dokumentēt jaunus produktus (preces vai pakalpojumus) vai tehnoloģijas.Par pētniecības un attīstības darbību šo noteikumu projekta izpratnē uzskata tādu darbību, kas ir vērsta uz poligonā apglabājamo atkritumu apjoma samazināšanu pret ievesto atkritumu apjomu pārskata periodā.Par jaunu tehnoloģiju uzskata tādas izmaiņas tehnoloģijā, iekārtā un programmatūrā, kas būtiski uzlabo ražošanas vai pakalpojuma sniegšanas procesu vai metodes. Noteikumu projekta 3.2. apakšpunktā ir sniegta arī to aktivitāšu uzskaite, kuras netiek uzskatītas par pētniecības un attīstības darbībām.Izvērtējot attiecīgās darbības atbilstību pētniecības un attīstības darbībai, var izmantot Ekonomiskās sadarbības un attīstības organizācijas (*OECD*) dokumentu: „*Frascati* rokasgrāmata” - Frascati Manual 2015: Guidelines for Collecting and Reporting Data on Research and Experimental Development*[[1]](#footnote-3)*. Savukārt jaunu produktu un tehnoloģiju novērtēšanai var izmantot ES Statistikas biroja sagatavoto inovāciju datu vākšanas un interpretēšanas pamatnostādnes ,,*Oslo Manual. Guidelines for Collecting and Interpreting Innovation Data, 3rd Edition*”[[2]](#footnote-4). Minētie dokumenti ļauj izvērtēt vai veiktie darbi atbilst pētniecības un attīstības darbībai.Pētniecības un attīstības darbības pasūtītājam ir ieteicams ņemt vērā politikas plānošanas dokumentu ,,Zinātnes, tehnoloģijas attīstības un inovācijas pamatnostādnes 2014.–2020. gadam”, kas apstiprināts ar Ministru kabineta 2013. gada 28. decembra rīkojumu Nr. 685 ,,Par Zinātnes, tehnoloģijas attīstības un inovācijas pamatnostādnēm 2014.–2020. gadam”, noteiktos stratēģiskos mērķus, tostarp nosakot, ka īstenotai pētniecībai jāsniedz ieguldījums Latvijas Viedās specializācijas stratēģijā noteikto tautsaimniecības transformācijas virzienu un izaugsmes prioritāšu īstenošanā un specializācijas jomu attīstībā.Sagatavojot projekta pieteikumu, pētniecības un attīstības darbības pasūtītājs identificē arī saskaņā ar noteikumu projekta 9.5.3. apakšpunktu tās personas, kas varētu būt potenciālie projekta izpildītāji.Pētniecības un attīstības darbības pasūtītājs pētniecības un attīstības darbības noslēguma ziņojumu publicē savā tīmekļa vietnē un iesniedz Vides aizsardzības un reģionālās attīstības ministrijā (turpmāk – Ministrija) pēc attiecīgā atkritumu apsaimniekošanas reģiona pašvaldību lēmuma par projekta rezultātu atbilstību tā izvirzītajiem mērķiem, kā arī par rezultātu ieviešanas nepieciešamību saņemšanas. Noslēguma ziņojums tiek publicēts un iesniegts Ministrijai arī pēc negatīva lēmuma saņemšanas, jo pētniecības un attīstības darbība ir veikta un tā var būt lietderīga arī citu atkritumu apsaimniekošanas reģionu pētniecības un attīstības darbības pasūtītājiem. Pēc pētniecības un attīstības projekta realizācijas un pēc pašvaldību pozitīvā lēmuma saņemšanas par pētniecības un attīstības darbības rezultātu atbilstību projekta mērķim un par rezultātu ieviešanas nepieciešamību, pētniecības un attīstības darbības pasūtītājs ir tiesīgs saskaņā ar Atkritumu apsaimniekošanas likuma 41. panta 13 daļas iekļaut pētniecības un attīstības darbības projekta izmaksas tarifā par atkritumu apglabāšanu. Pētniecības un attīstības darbības pasūtītājs nodrošina atsevišķu grāmatvedības uzskaiti par finansējuma izlietojumu, nodalot pētniecības un attīstības darbības ietvaros veiktās darbības no citas saimnieciskās darbības. Šis noteikumu projekta punkts ir izstrādāts, lai nodrošinātu, ka pēc projekta realizācijas, pētniecības un attīstības darbības pasūtītājs saskaņā ar Atkritumu apsaimniekošanas likuma 41. panta pirmās daļas 8. punktu ir tiesīgs iekļaut pētniecības un attīstības darbības izmaksas tarifā par atkritumu apglabāšanu poligonos.Ministrija paredz iespēju organizēt semināru sabiedrības mērķa grupām (sadzīves atkritumu poligonu īpašnieki vai apsaimniekotāji un pašvaldības), kuras tiesiskais regulējums ietekmē vai varētu ietekmēt. |
| 3. | Projekta izstrādē iesaistītās institūcijas | Ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * 12 sabiedriskie pakalpojumu sniedzēji, kas sniedz sadzīves atkritumu apglabāšanas pakalpojumus (sadzīves atkritumu poligonu īpašnieki vai apsaimniekotāji);
* Pašvaldības;
* Ministrija.
 |
| 2. | Tiesiskā regulējuma ietekme uz tautsaimniecību un administratīvo slogu | Ir paredzams administratīvā sloga pieaugums Anotācijas II. sadaļas 1. punktā minētām mērķgrupām, saistībā ar pētniecības projektu pieteikumu izstrādi un vērtēšanu. |
| 3. | Administratīvo izmaksu monetārs novērtējums | 1) administratīvās izmaksas sadzīves atkritumu poligonu īpašniekiem vai apsaimniekotājiem (Ministru kabineta noteikumu projekta „**Noteikumi par sadzīves atkritumu poligonu pētniecības un attīstības darbībām, kas vērstas uz apglabājamā apjoma samazināšanu**” (turpmāk ‑ Noteikumu projekts) 4., 11. punkts):F – stundas likme privātajā sektorā – 4,99 *euro*L – nepieciešamais laiks informācijas sagatavošanai (15 darba dienas x 8 stundas) – 120N – subjektu skaits – 12 atkritumu apsaimniekošanas komersantiInformācijas sniegšanas biežums – 1 reizi gadāC = (f x l) x (n x b)**C= (4,99 X 120) x (12x1) = 7 186 *euro***2) administratīvās izmaksas Ministrijai (Noteikumu projekta 5., 7., 9. un10. punkts):F – Vidējā alga vispārējā vadības sektorā, stundas likme 4,21*euro*L – nepieciešamais laiks informācijas izvērtēšanai (10 darba dienas x 8 stundas) – 80N – subjektu skaits – 11 pieteikumiInformācijas sniegšanas biežums – 1 reizi gadāC = (f x l) x (n x b)**C= (4,21 X 80) x (11x1) = 3 705 *euro***3) administratīvās izmaksas pašvaldībām (Noteikumu projekta 15. punkts):F - Vidējā alga vispārējā vadības sektorā, stundas likme 4,21*euro*L – nepieciešamais laiks informācijas izskatīšanai – 40 stundas gadāN – subjektu skaits – 119 pašvaldībasb- informācijas sniegšanas biežums – 1 reiziC = (f x l) x (n x b)**C= (4,21 x 40) x (119x1) = 20 040 *euro*** |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļa vietnē: www.varam.gov.lv. Noteikumu projekts no 2016. gada 28. decembra ir pieejams Ministrijas tīmekļa vietnē: [www.varam.gov.lv](http://www.varam.gov.lv)  |
| 2. | Sabiedrības līdzdalība projekta izstrādē | Ir saņemts priekšlikums no Sabiedrisko pakalpojumu regulēšanas komisijas |
| 3. | Sabiedrības līdzdalības rezultāti | Sabiedrisko pakalpojumu regulēšanas komisijas priekšlikums ir iestrādāts noteikumu projektā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Sabiedrisko pakalpojumu regulēšanas komisija. Sabiedrisko pakalpojumu regulēšanas komisija piedalījās arī Likuma izstrādes procesā, sadarbības rezultātā tika panākta vienošanās par to, ka Likumā ir ietverts deleģējums Ministru kabineta noteikumu izstrādei, kuros noteikto pētniecības un attīstības darbības izmaksas nedrīkst pārsniegt trīs procentus no izmaksām, kas veido tarifu par sadzīves atkritumu apglabāšanu atkritumu poligonos.  |
| 2. | Projekta izpildes ietekme uz pārvaldes funkcijām un institucionālo struktūru. | Noteikumu projekts ietekmē iesaistīto institūciju funkcijas un uzdevumus.Nav paredzēta jauno institūciju izveide/likvidēšana/reorganizēšana. |
| 3. | Cita informācija | Ministrija noteikumu projektā noteiktās funkcijas un uzdevumus nodrošinās tai piešķirto valsts budžeta līdzekļu ietvaros. |

*Anotācijas III, IV un V sadaļa – projekts šīs jomas neskar.*

Vides aizsardzības un

reģionālās attīstības ministrs K. Gerhards

Vides aizsardzības un

reģionālās attīstības ministrijas valsts sekretārs R. Muciņš

Cudečka-Puriņa 67026461

natalija.cudecka-purina@varam.gov.lv

1. Skat.: http://www.keepeek.com/Digital-Asset-Management/oecd/science-and-technology/frascati-manual-2015\_9789264239012-en#.WLAnVlWGO70#page2 [↑](#footnote-ref-3)
2. Skat.: http://www.oecd-ilibrary.org/content/book/9789264013100-en [↑](#footnote-ref-4)